Le Bouchon เป็นร้านอาหารฝรั่งเศสเล็กๆเพียงห้องเดียว ที่กลมกลืนอยู่ในแหล่งท่องราตรียามค่ำคืน ซึ่งอยู่ในซอยพัฒพงษ์ 2 ใกล้ฝั่งถนนสุรวงศ์ สามารถจอดรถได้ที่ Foodland เสียค่าจอดนะคะ

เพียงเปิดประตูเข้าไปภายในร้าน คุณก็จะได้พบกับแสงสลัวๆค่อนไปทางมืด ร้านนี้จะเป็นที่รู้จักในหมู่ของชาวต่างชาติ เพราะทุกครั้งที่ไป เจอคนไทยน้อยมาก (ซึ่งชอบ ไม่ต้องกลัวจะเจอคนรู้จักเลย ปกติจะไปเกือบทุก Valentine ’s เพราะไม่ต้องไปแย่งชิงเหมือนร้านอื่นๆ และเจอกับราคาที่เว่อร์เกินเหตุในวันเทศกาลแบบนี้ แถมยังได้ทานอาหารอร่อยๆ ถูกปาก เทียบเท่าโรงแรมหรูๆเลยทีเดียวคะ)

อาหารร้านนี้ได้อารมณ์แบบ Home Made French Restaurant เป็นร้านเล็กๆที่มีโต๊ะอยู่แค่ประมาณ 8 โต๊ะ จำนวนที่นั่งแตกต่างกันไป แนะนำว่าก่อนไปควรโทรจอง ไปโดยไม่จองอาจจะไม่มีที่นะคะ ขอเตือน!!! เพราะไปทีไรคนเกือบเต็มตลอด ลูกค้าเข้าเรื่อยๆเลยคะ สามารถสำรองที่นั่ง เบอร์ 02-234-9109 ร้านเปิด 18:00 น.นะคะ

พอนั่งโต๊ะได้สักแป๊ปนึงก็จะมีเมนูเครื่องดื่ม และเป็นที่น่าตกใจคือเมนูอาหาร มาแบบเป็นกระดานอย่างในรูปเลยคะ (ร้านก็มืดผู้สูงอายุอาจจะอ่านไม่ถนัดนิดนึงนะคะ) จำได้ว่าครั้งแรกที่ไปเห็นเมนูแล้วแอบตกใจ งงๆ บวกขำนิดๆ

จานแรกที่มาเสริฟเป็นของเรียกน้ำย่อยคือมะเขือเทศกับชีสโรยเกลือนิดๆ หลังจากนั้นก็จะเป็นขนมปัง และเนย รสชาติของขนมปังใช้ได้เลยคะ ชอบเนยของเค้าอร่อยดี (ทานเยอะไม่ได้เดี๋ยวตัดกำลัง)

เมนูที่สั่งคือ

- Lobster Soup In Puff Pastry  [340.-] 
ห่อหุ้มมาด้วยแป้งพัฟ เราต้องเจาะเค้าลงไปคะ จะเจอซุปที่หอมกลิ่นไหม้ของแป้งนิดๆ และกลิ่นกุ้งอบอวลคล้ายเหมือนได้กลิ่นเปลือกกุ้งเผา จนรอช้าไม่ได้ที่จะต้องลิ้มลองซุปที่เข้มข้น เป็นซุป Lobster ที่รสชาติดีที่สุดเท่าที่ตัวเองเคยทานมา บอกตง ยิ่งนำแป้งพัฟที่ห่อหุ้มลงไปทานด้วยแล้วยิ่งเพิ่มความอร่อยไปอีกแบบคะ เมนูนี้แนะนำว่ามาแล้วต้องสั่งคะ!!!

- Rack of Lamb Provencal Style  [880.-] ซี่โครงแกะย่างมากับเครื่องเทศตามแบบฉบับของ Bouchon หมักได้ดีจนเข้าเนื้อทำให้ความรู้สึกว่าได้กลิ่นสาปของแกะน้อยมากๆ คือขอออกตัวไว้ก่อนว่าเป็นคนไม่ทานแกะคะ เรียกได้ว่าไม่ชอบเพราะด้วยกลิ่นเฉพาะตัวของแกะ ทำให้เป็นคนไม่ทานเลยๆๆ แต่ว่าลองชิมจานนี้แล้วรู้สึกได้เลยว่ามันนุ่ม กลิ่นเครื่องเทศแตะจมูก หมักมาได้ดี แต่ก็ชิมเพียงนิดเดียว เพราะยังไงก็ทำใจกับกลิ่นน้องแกะไม่ได้คะ

- Rib Eye Shalolts Sauce  [880.-]
สั่งแบบ Medium Rare ราดด้วยซอสหัวหอมย่างมาได้นุ่มมากๆคะ กำลังพอดีเลย อร่อยจนทานหมดจานคนเดียว เน้นว่าคนเดียวจริงๆ อร่อยอ่ะ ชอบๆ แนะนำสำหรับคนชอบทานเนื้อคะ เครืี่องเคียงที่มีอยู่บนจานก็อร่อยไม่แพ้กัน มันบดและผัดผัก ปรุงรสชาติมาได้ดีจริงๆ จานนี้อร่อยทุกอย่างที่อยู่บนจานทานแบบว่าเกลี้ยงเลยคะ

- Frog Leg [480.-] ขากบคลุกเคล้ามากับกระเทียม น่องอวบอั๋น เนื้อน่องโต้โต กล้ามเป็นมัด


เมนูครั้งหน้าที่อยากลอง เพราะมีคนแนะนำมาว่าอร่อย

• Blue Cheese Pasty  On Green Salad ใครชอบชีสเยิ้มๆทะลัก น่าจะชอบเมนูนี้คะ แป้งข้างนอกกรอบๆ

• Duck Fillet in Orange Sauce อกเป็ดในซอสส้ม

• Cheese & Smoke Salmon in Puff Pastry


การบริการดี พนักงานสาวๆหุ่นดีๆทั้งนั้นเลยคะ

ปล. รีวิวใหม่อีกรอบ เพราะรอบแรกไม่ค่อยละเอียดเท่าที่ควรคะ

